Document ID: /roh_data/filtered/fineweb-2-filterrobots_roh.jsonl.gz/46809

Sco la Polizia chantunala scriva, ha il chauffeur d'in bus da la Bielorussia l'emprim empruvà da mitschar da la controlla. El è silsuenter vegnì manà enavos. En il Center per la controlla da vehichels pesants a San Vittore saja lura vegnì a la glisch ch'il sistem da franar dal terz ischigl era demontà. Uschia era la garanzia da segirezza betg dada per quest car.
Da return da las vacanzas
Las 50 persunas tranter 19 e 25 onns ch'eran da return da la Spagna en la Bielorussia han stuì spetgar. Els èn vegnids transportads en in albiert a San Bernardino fin ch'in auter bus è stà pront da manar enavos els. Il chauffeur è vegnì denunzià.
RR novitads 14:00